Awo olwatuuka, Wambwa ne Wampisi baali bamukwano. Baba bali awo, olumu ekire ekyeru ne kijja mu bwengula. Wambwa yalinnya waggulu n’alya ekitundu ku kire ng’alowooza nti ssavu. Bwe yamaliriza, Wambwa n’asaba munne Wampisi nti, “Mwannyinaze, nsaba ombake, onkwate bulungi nga nzika kubanga nnina kye njagala okukugamba.” Ekirungi, Wampisi yamubaka era n’amuwonya ekigwo. Wampisi naye kwe kulinnya mu bire ne yeeriirako. Wabula, bwe yamaliriza naye n’asaba munne Wambwa amubake ng’akka. Wambwa yeefuula omwetegefu okumubaka. Ebyembi ate ku ssaawa enva nnyuma yavaawo munne Wampisi ng’akka wansi. Bwatyo munne ne yekkata ku ddimwa era n’alumizibwa byansusso! Okuva olwo, amagulu ga Wampisi ag’emabega mampi okusinga ag’omu maaso. Kino kitulabula okubeera abeegendereza ku bantu abatali beesigwa.